शोधकर्ताओं का कहना है कि सौर ऊर्जायुक्त बिजली को सस्ता बनाने के लिए टर्बाइन इंजन को उसी मात्रा के ताप में ज्यादा बिजली पैदा करनी होगी और इसके लिए इंजन को ज्यादा तेज चलना होगा। हालांकि समस्या यह है कि ताप स्थानांतरित करने वाली वस्तु अभी स्टेनलेस स्टील या निकल आधारित मिश्र धातु की बनी होती है जो ज्यादा तापमान पर बहुत नरम हो जाते हैं। अब शोधकर्ताओं ने सिरामिक जरकोनियम कार्बाइड और धातु टंगस्टन के मिश्रण से ऐसा पदार्थ तैयार किया है, जो इस काम को करने में सक्षम है। इसके जरिए टर्बाइन इंजन को और तेज चलाया जा सकता है।